Diari Oficial de la Generalitat Valenciana


Sumari del DOGV 3611, del 25-10-1999 (1999/9011)

RESOLUCIÓ de 18 d'octubre de 1999, de la Direcció General d'Ordenació i Innovació Educativa i Política Lingüística, per la qual s'adjudiquen les noves ajudes econòmiques per al desenrotllament del programa de garantia social convocades per l'Ordre de 26 d'abril de 1999.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3611

Data del DOGV
:   25-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9011


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 18 d'octubre de 1999, de la Direcció General d'Ordenació i Innovació Educativa i Política Lingüística, per la qual s'adjudiquen les noves ajudes econòmiques per al desenrotllament del programa de garantia social convocades per l'Ordre de 26 d'abril de 1999. [1999/M9011]
  
Per l'Ordre de 26 d'abril de 1999, de les conselleries de Cultura, Educació i Ciència, i d'Ocupació, Indústria i Comerç, (DOGV núm. 3.492 d'11 de maig de 1999), es convocaren subvencions per al desenrotllament de programes de garantia social, regulats en l'Ordre de 22 de març de 1994 (DOGV núm. 2269 de 18 de maig de 1994).
  
Examinades les sol·licituds d'ajudes presentades per les entitats promotores, i valorats els plans d'actuació presentats en funció dels criteris i de les prioritats establides en l'ordre abans mencionada.
  
Vista la relació de renúncies incloses a l'annex I, presentades per algunes entitats, a la subvenció que se'ls havia concedit per la Resolució de 15 de juliol de 1999 (DOGV núm. 3.547, de 27 de juliol de 1999).
  
Vista la proposta de concessió de les ajudes que eleva la Comissió Mixta de garantia social creada a este efecte, en compliment del que preceptua l'apartat 6 de la mencionada ordre de convocatòria.
  
I per la competència que per delegació m'atorga la disposició final primera de l'Ordre de 26 d'abril de 1999, resolc:
  
Primer
  
Aprovar la concessió de noves subvencions per al desenrotllament de la primera fase dels programes de garantia social a les entitats promotores dels perfils professionals i segons els imports indicats en l'annex II.
  
Segon
  
Autoritzar i disposar la proposta de document comptable en fase AD per a cada expedient de programa de garantia social amb el seu respectiu número d'expedient i a càrrec de les línies 7.01 i 4.07 de la secció, servei i programa 39.21.961.60, pels imports respectius especificats per a cada programa en l'annex II, per al desenrotllament de la primera fase.
  
Tercer
  
Els programes de garantia social, conforme el que establix l'apartat primer d'esta resolució a l'apartat 7 i la disposició addicional primera de l'Ordre de 26 d'abril de 1999, es realitzaran en dos fases. La primera de 250 hores entre el 2 de novembre i el 31 de desembre de 1999; la segona entre l'1 de gener i el 15 de juny del 2000 de 550 hores. Serà requisit indispensable per a l'aprovació de la segona fase, per resolució del director general de Formació i Inserció Professional de la Conselleria d' Ocupació, Indústria i Comerç, la correcta justificació en impresos normalitzats (inversió i despeses corrents) de les quantitats destinades a la realització de la primera fase del projecte i l'informe favorable de la Inspecció Educativa - apartat 10 de l'Ordre de 26 d'abril de 1999- on es faran constar les actuacions realitzades, el seguiment dels participants en l'acció formativa i totes les dades que es consideren d'interés per a la correcta avaluació del programa durant la primera fase.
  
El termini de presentació de la documentació mencionada, en la Conselleria de Cultura, Educació i Ciència, finalitzarà per a la part D o Inversió, el 20 de novembre de 1999 i per a les parts A, B i C o Despesa Corrent, el 7 de gener del 2000. En tot cas, les entitats promotores podran avançar la seua justificació a partir de l'1 de desembre de 1999.
  
Quart
  
El pagament de la subvenció es farà efectiu segons els termes indicats en l'apartat 10 de l'ordre de convocatòria.
  
Les entitats promotores incloses en esta resolució hauran d'iniciar el programa de garantia social i presentar la documentació d'inici abans del 2 de novembre de 1999 i concloure'l el 15 de juny del 2000.
  
La programació general i per àrees serà remesa al servei d'Inspecció Educativa abans del 19 de novembre de 1999.
  
Cinqué
  
La Conselleria de Cultura, Educació i Ciència queda facultada per a procedir a la minoració, o al reintegrament total si procedix, de la subvenció concedida en els supòsits regulats en l'apartat 11 de l'Ordre de 26 d'abril de 1999 i queda, en tot cas, l'entitat sol·licitant compromesa al compliment del que establix l'apartat 8 del mateix text legal referent a les obligacions de les entitats promotores.
  
Sisé
  
L'entitat promotora estarà obligada a justificar en imprés normalitzat, les quantitats aportades per a la realització del programa en la seua segona fase quan esta finalitze, i redactarà una memòria segons el que establix l'apartat 24 de l'ordre de convocatòria de subvencions per al desenrotllament dels programes de garantia social.
  
Els impresos normalitzats de justificació de despeses de la segona fase es podran arreplegar en les àrees territorials d'Ocupació, Indústria i Comerç.
  
Sense perjudici d'això, l'entitat promotora farà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per avaluar en futurs exercicis, la viabilitat d'eixes accions en funció del col·lectiu al qual anaven dirigides estes i de la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 6 mesos, a la finalització del programa.
  
Seté
  
En compliment del que establix l'apartat 24.2 de l'Ordre de 26 d'abril de 1999, les conselleries de Cultura, Educació i Ciència i d'Ocupació, Indústria i Comerç, a través de les direccions territorials de Cultura i Educació, emetran un certificat a tots els alumnes que hagen participat en el programa, on constarà el nombre total d'hores cursades i les qualificacions obtingudes.
  
Huité
  
La realització dels programes de garantia social es regirà pel que establixen les ordres de 22 de març de 1994 i de 26 d'abril de 1999, de les conselleries de Cultura, Educació i Ciència, i d'Ocupació, Indústria i Comerç, per la present resolució i per la resolució de la Direcció General d'Ordenació i Innovació Educativa i Política Lingüística que regula el seu funcionament i organització acadèmica.
  
Contra la present resolució, que esgota la via administrativa, es podrà interposar, prèvia comunicació d'esta intenció a l'òrgan que va dictar l'acte objecte d'impugnació, recurs contenciós administratiu en el termini de dos mesos comptadors des del dia de la seua publicació. El mencionat recurs se substanciarà davant la jurisdicció contenciosa administrativa.
  
Sense perjudici d'això i en els supòsits regulats en l'article 118 de la Llei de Règim Jurídic de les Administracions Públiques i del Procediment Administratiu Comú (BOE de 27.11.1992), es podrà interposar recurs extraordinari de revisió davant el conseller de Cultura, Educació i Ciència en els terminis previstos en este precepte legal.
  
València, 18 d'octubre de 1999.- El director general d'Ordenació i Innovació Educativa i Política Lingüística (p. d. Ordre de 26.04.1999, DOGV d'11.05.1999): Josep Vicent Felip i Monlleó.